cyanic-selkie/wikianc huggingface dataset:
Mannen med den nakne pistol 33 1/3
Mannen med den nakne pistol 33 1/3 er en amerikansk komedie fra 1994, med bl.a Leslie Nielsen, George Kennedy, Priscilla Presley, O.J. Simpson, Anna Nicole Smith. Filmen er basert på TV-serien Police Squad og ble produsert av Paramount Pictures og regissert av Peter Segal.
Sammendrag
Frank Drebin har trukket seg fra jobben sin i politiet, og lever nå et tilsynelatende lykkelig og rolig liv sammen med sin kone, Jane Spencer Drebin. Under overflaten er Frank imidlertid ikke fornøyd med hans nye tilværelse, og han og Jane begynner med ekteskapsrådgivning. Seks måneder etter at Frank pensjonerte seg får han besøk av tidligere kollegaer Ed Hocken og Nordberg, som ber om Dreblins hjelp med en etterforskning. Politiet har nylig fått opplysninger om Rocco Dillon, som for tiden sitter i fengsel, og er mistenkt for å ha hjulpet terrorister å planlegge en større terror-aksjon mot amerikanske interesser. Frank husker Roccos kjæreste Tanya Peters fra en etterforskning mange år tidligere. Han samtykker i å hjelpe Ed og Nordberg, og han begynner med å besøke klinikken hvor Peters arbeider.
Åge Aleksandersen
Åge Aleksandersen (født 21. mars 1949 i Namsos) er en norsk rockeartist som har spilt i Prudence, og som regnes som en av trønderrockens pionerer. Gjennom årene er det solgt rundt 1,5 millioner plater med Aleksandersen, og praktisk talt alle platene siden 1980 har solgt til gull.
Karriere
Åge Aleksandersens musikalske karriere begynte i rockebandet Mads Incorporated, som vant Namdalsmesterskapet i pop i 1966. Senere ble Åge Aleksandersen med i Whoopee Choop, som kom på andreplass i trøndersk mesterskap og opptrådte omkring i Namdalen. I 1969 ble bandets navn endret til Prudence.
I 1976 flyttet Åge Aleksandersen til Trondheim, hvor han startet bandet Sambandet og startet der sin solokarriere. Han sleit litt i begynnelsen. De to første platene solgte dårlig, men med utgivelsen av albumet Lirekassa ble grunnlaget for videre suksess lagt.
I 1980 deltok Åge Aleksandersen i Melodi Grand Prix, hvor han havnet på andreplass med sangen «Bjørnen sover», som var en kritikk av Sovjetunionens invasjon av Afghanistan. Han ga ut platen Ramp og fikk Spellemannprisen 1980 i klassen rock sammen med Sambandet for denne. Året etter fikk han juryens hederspris under Spellemannprisen 1982, og i 1983 vant han Gammleng-prisen som popartist.
I 1986 turnerte Åge Aleksandersen i Øst-Europa og samlet inspirasjon til sin neste plate, Eldorado. Det var stilt store forventninger til denne platen, som ble forhåndssolgt i over 100 000 eksemplarer. Albumet solgte til slutt 260 000 eksemplarer. Åge Aleksandersen og Sambandet la deretter ut på Eldorado-turnéen, som varte et stykke ut i 1987. Samme året ble Sambandet oppløst.
I 1989 kom albumet Solregn ut. Det solgte i 160 000 eksemplarer. Åge Aleksandersen innledet et samarbeid med Björn Afzelius, og de to holdt en rekke konserter til inntekt for Nicaragua.
I 1991 begynte den salgsmessige nedturen for Åge Aleksandersen. Albumet Laika ble ikke særlig godt mottatt. Kritikerne var ikke lenger like positive, og publikum syntes å ha gått lei. Men selv i nedgang solgte platen til godt over gull. Med albumet Din Dag i 1993 var Åge Aleksandersen tilbake i en mer løssluppen og lystig utgave. Salget gikk godt, platen solgte til platina, men salgstallene var likevel beskjedne i forhold til suksessene fra 1980-tallet.
I 1994 la Åge Aleksandersen og Tore Strømøy ut på motorsykkeltur. Resultatet ble TV-serien På loffen. I tillegg turnerte Åge Aleksandersen blant annet med Lynni Treekrem. I 1997 kom singelen Snørosa i forbindelse med ski-VM i Trondheim i 1997. Med seg på denne singelen hadde Åge Aleksandersen Ulf Risnes og Bjarne Brøndbo. Snørosa er for øvrig en av Norges mest solgte singler.
I 2005 kom dobbeltalbumet To skritt fram ut med et gjenopprettet Sambandet. På dette albumet hadde Åge Aleksandersen funnet tilbake til den gamle rockestilen, og albumet ble mottatt med allmenn jubel. Han fikk mye oppmerksomhet i pressen, og publikumsmottakelsen var meget god. CD nummer to er et livealbum fra turnéen i 2004 med opptak fra Heimdal (nærmere bestemt Husebyhallen ved Kolstad og Saupstad) i Trondheim. Dette konsertalbumet inneholder de fleste av de kjente slagerne fra de siste 25 årene.
I oktober 2006 ble Aleksandersen utnevnt til Ridder 1. klasse av St. Olavs Orden for sin innsats for norsk musikk- og kulturliv. I desember 2006 mottok han Nord-Trøndelag fylkes kulturpris, og under Spellemannprisen 2006 ble han tildelt juryens hederspris sammen med Sissel Kyrkjebø og Bjørn Eidsvåg. Åge Aleksandersen mottok også Erik Byes Minnepris i 2005 under Protestfestivalen. I juni 2008 ble albumet Katalysator gitt ut, nok en gang med Sambandet som backingband. I forbindelse med at Åge Aleksandersen fylte 60 år ble det utgitt en CD-boks som inneholder alle hans utgivelser. Den kom i salg på fødselsdagen, 21. mars. Samme måned ble Errol Fyrileivs skulptur av Åge Aleksandersen avduket i Namsos.
I 2011 ble Aleksandersen innvalgt i Rockheim Hall of Fame sammen med a-ha, Jokke & Valentinerne, Wenche Myhre og Alf Prøysen.
Den 17. juni 2016 holdt Åge Aleksandersen og Sambandet konsert i Royal Albert Hall i London. Fire tusen tilreisende trøndere fylte konsertlokalet. Bakgrunnen for en konsert akkurat der var Aleksandersens tekst fra 1975: «Det e langt igjen te Royal Albert Hall, ifra Namsos te Royal Albert Hall, ifra Kirkenes og Hammerfest fra Vinstra å fra Kvål».
The Tatler
The Tatler var et engelsk tidsskrift, grunnlagt i 1709 av iren Richard Steele. Det må ikke forveksles med dagens high-society-magasin Tatler.
Steeles tanke med tidsskriftet var å gi et bilde av den offentlige samtalen som foregikk på Londons kaffehus. I utgangspunktet skulle The Tatler ikke være et politisk tidsskrift; politikken ville Steele overlate til avisene. For å sikre full dekning av den offentlige sladderen ble reportere utplassert på flere av byens mest populære kaffehus, som White's, Will's og St. James's. Innholdet i bladet spente over alt fra reine sladderhistorier til moralske tanker omkring tidens spørsmål; det siste særlig ivaretatt av Steeles venn og medutgiver Joseph Addison. I det store og hele var magasinet holdt i en uhøytidelig og ironisk tone.
Den første tida kom The Tatler ut med tre nummer i uka. Magasinet fikk en kort levetid; siste nummer ble utgitt i januar 1711. En samleutgave ble utgitt i 1710-11 under tittelen The Lucubrations of Isaac Bickerstaff, Esq..
Tre måneder etter at The Tatler begynte å komme ut ble en kvinneversjon (Female Tatler) lansert av Mary Delariviere Manley. Dette magasinet gikk inn etter trekvart år.
Jarl av Huntingdon
Jarl av Huntingdon er en engelsk adelstittel som har blitt opprettet flere ganger.
Det er ingen subsidiære titler. Normalt ville da arvingen i den nåværende opprettelsen kalles seg Lord Hastings, men da det finnes en Baron Hastings brukes den kunstige tittelen viscount Hastings i stedet. Slektens sete er Hodcott House nær West Ilsey i Berkshire.
Tidlige historie
Huntingdon var et område som var betydningsfullt for dansker i angelsaksisk tid. Den angelsaksiske krønike viser til Huntingdon som et militært dansk senter hvor de omliggende distriktene underla seg. Historia Eliensis nevner Huntingdonshire i forbindelse med de hendelser som skjedde før eller kort tid etter kong Edgars død i 975. Jarledømmet Huntingdon var et av sju jarledømmer i angelsaksiske England under kong Edvard Bekjenneren og hadde i sin tid betydelig makt og dekket et stort område i Øst-Midlands og omfattet fylkene Northampton og Bedford foruten også Huntingdon.
Rundt 1065 ble jarledømmet gitt til Waltheof, sønn av Siward, jarl av Northumbria. Waltheof beholdt tittelen etter den normanniske erobringen av England i 1066, og selv etter hans opprør i 1068, og giftet seg med Judith av Lens, kong Vilhelm Erobrerens niese. Imidlertid etter et andre opprør i 1076 ble han henrettet og jarldømmet ble redusert i størrelse og makt. Det ble arvet av Waltheofs datter Maud, grevinne av Huntingdon, og det ble arvet av hennes ektemenn, først til Simon de Senlis, og deretter av David, konge av Skottland.
Som følge av hennes død, og under styrene til keiserinne Maud og kong Stefan, og det påfølgende kaoset, ble jarldømmet et stridsemne mellom grevinne Mauds sønner Simon II og prins Henry av Skottland, og ble holdt av begge ved ulike tider. I kongedømmet til kong Henrik II ble tvisten avgjort til fordel av det skotske huset, og sønnene til prins Henry: først Malcolm, deretter Vilhelm, og til sist David. Da Davids sønn John døde barnløs i 1237, ble tittelen ikke gitt videre og jarldømmet ble nedlagt.
Nyopprettelse 1529
Tittelen ble gjenopprettet for George Hastings, som var 3. baron Hastings, 5. baron Hungerford, 6. baron Botreaux og 4. baron de Moleyns, i 1529. Da hadde tittelen vært gjenopprettet kortvarig en rekke gagner allerede; andre gang 1337, tredje gang 1377, fjerde gang 1388, femte gang 1471, og sjette gang 1479.
George Hastings hadde kjempet i de franske krigene til Henrik VIII av England. I 1529 opprettet kongen jarldømmet Huntingdon for ham. Hans eldste sønn, Francis Hastings, 2. jarl av Huntingdon, var generalløytnant og tjenestegjorde som øverstkommanderende i hæren. Lord Huntingdon giftet seg med Catherine Pole, datter og medarving av Henry Pole, 1. baron Montagu, sønn av Richard Pole og Margaret Pole, 8. grevinne av Salisbury, datter og enearving av George Plantagenet, 1. hertug av Clarence, bror av kong Edvard IV av England. Ved hans død gikk titlene til hans sønn, den tredje jarl. Han var en mulig arveprins til den engelske tronen via sin mor, skjønt Elisabeth I av England aldri anerkjente hans krov offentlig. Lord Huntingdon var en av vokterne av Maria Stuart, skottenes dronning, og tjenestegjorde også som president av Rådet i nord. Han ble etterfulgt av sin yngre bror, den fjerde jarl. Han representerte Derbyshire og Leicestershire i underhuset og tjenestegjorde som lordløytnant av Rutland og Leicestershire.
Da han døde gikk titlene til hans barnbarn, den femte jarlen. Han var sønn av Francis Hastings, lord Hastings (død 1595). Lord Huntingdon ble også lordløytnant av Rutland og Leicestershire. Han ble etterfulgt av sin eldste sønn, den sjette jarl. Han satt som medlem av det engelske parlamentet for Leicestershire. Hans sønn, den yngste av alle hans barn, ble den sjuende jarl, og han knyttet sin lojalitet tett opp til kong Jakob II av England og ble opphøyd til en rekke posisjoner, men ved kongens fall i den ærerike revolusjon, ble jarlens fall tilsvarende. Han døde i 1701 og ble etterfulgt av sin eldste sønn, den åttende jarl, som fikk oppgaven å gjenopprette familiens ære og posisjoner. Han bar septeret ved kroningen av Anne av Storbritannia, men døde i ung alder og ble etterfulgt av sin halvbror (faren var gift to ganger), den niende jarl. Han bar statsverdet ved kroningen av kong Georg II. Hans sønn, den tiende jarl, var hoffmann og tjenestegjorde som master of the Horse. Han hadde ingen legitime mannelige arvinger og ved hans død i 1789 ble jarledømmet lagt passivt. De øvrige titlene til familien, baroniene Hastings, Hungerford, de Moleyns og Botreaux, gikk til hans søster lady Elizabeth, hustru av John Rawdon, 1. jarl av Moira.
Jarledømmet ble overtatt av den avdøde jarlens fjerne slektning, prosten Theophilus Henry Hastings, som nedstammet langt tilbake til Edward Hastings (død 1603), yngre sønn av den andre jarl. Han er av en del kilder betraktet som de jure (etter loven) den ellevte jarl mens andre kilder ikke inkluderer ham i den nummererte jarlerekken. Han fikk tillatelse til å ta et sete i overhuset som jarl Huntingdon i 1819. Avhengig av kilden er han nummerert som enten den ellevte eller som den tolvte jarl. Lord Huntingdon tjenestegjorde som guvernør av Jamaica fra 1822 til 1824. Hans barnebarns sønnesønn (titlene nedstammet fra far til sønn), den sekstende (eller den femtende) jarl, var en kunstner, akademiker og politiker for det britiske arbeiderpartiet. Han døde uten mannlig arving i 1990 og ble etterfulgt av sin fetters barn, den syttende (eller den sekstende) og per 2010 nåværende innehaver av tittelen. Han er den eldste sønnen til kaptein Peter Robin Hood Hastings Bass (1920–1964), som tok tilleggsetternavnet Bass, hvilket var hans onkel ved ekteskap, sir William Bass, 2. baronett, ved deklarasjon i 1954, igjen sønn av Aubrey Craven Theophilus Robin Hood Hastings (1878–1929), den yngre sønn av den fjortende jarl.
Flere medlemmer av Hastingsfamilien kan nevnes. Edward Hastings, tredje sønn av den første jarl, fikk opprettet tittelen baron Hastings av Loughborough i 1558. Richard Hastings, sønnesønn av Edward Hastings, yngre sønn av den andre jarl, fikk opprettet et baronett i 1667. Henry Hastings, andre sønn av den femte jarl, fikk opprettet baroniet Loughborough i 1643. Lucy Hastings, grevinne av Huntingdon, hustru av den sjette jarl, var en poet. Selina Hastings, grevinne av Huntingdon, hustru av den niende jarl, var en metodistleder og grunnlegger av det lille kirkesamfunnet Countess of Huntingdon's Connexion. Charles Hastings, sønn utenfor ekteksap av den tiende jarl, var en framragende soldat og fikk opprettet et banoni i 1806. George Fowler Hastings, andre sønn av den tolvte (eller ellevte) jarl, var admiral i britiske marine. Hans sønn Edward George Godolphin Hastings (1887–1973) var kaptein i marinen.
Jarlen hadde ingen undertitler, men hans eldste sønn benyttet den oppfunnet ærestittelen som vicomte Hastings for å unngå forvirring med de eksisterende baron Hastings.
I fiksjonen er den engelske folkelige helten Robin Hood tidvis beskrevet som Robert Fitzooth, jarl av Huntingdon. En digresjon er at det finnes en tradisjon i familien (hovedsakelig grunnet familiens tilknytning til David av Skottland) at den legendariske Robin Hood var assosiert til familien, hvilket kan ses av navnene til blant annet den nåværende jarlen, William Edward Robin Hood Hastings-Bass.
Femte opprettelse - 1471
Se marki av Dorset, tredje opprettelse.
Åstorp kommune
Åstorp kommune er en kommune i Skåne län i landskapet Skåne i Sverige. Kommunens administrasjonssenter ligger i Åstorp. Åstorp grenser til Helsingborg, Ängelholm, Klippan, Bjuv og Svalöv kommuner.
Av severdigheter ses blant annet Tommarps kungsgård.
Tettsteder
Åstorp kommune har tre tettsteder. I tabellen oppgis antall innbyggere per 31. desember 2010.
Noter:
0-årene
40 f.Kr. | 30 f.Kr. | 20 f.Kr. | 10 f.Kr. | 0 f.Kr. ◄ 0 e.Kr. ► 10 e.Kr. | 20 e.Kr. | 30 e.Kr. | 40 e.Kr. | 50 e.Kr.
0-årene begynte 1. januar i 1 og sluttet 31. desember i 9, og utgjorde dermed de ni første årene i vår tidsregning. Dette er ett av to «tiår» med kun ni år (den andre er 0-årene f.Kr.), og er derfor ikke et fullstendig tiår.
Jesus sies å ble født i begynnelsen av 0-årene, ifølge tradisjonen i år 1 (dette er dog omstridt.) Hans foreldre var, ifølge Bibelen, bosatt i Nasaret, men han ble født i Betlehem, siden foreldrene måtte dit for å delta i folketellingen.
0|(0) -- 1 -- 2 -- 3 -- 4 -- 5 -- 6 -- 7 -- 8 -- 9
Armand Hammer United World College of the American West
Armand Hammer United World College of the American West er en av skolene til United World Colleges-stiftelsen. Skolen ble stiftet i 1982 av filantropen Armand Hammer. Skolen ligger i tettstedet Montezuma, like utenfor byen Las Vegas, i San Miguel fylke, New Mexico. Skolen sin administrasjon, to av internatene, kantinen, flere klasserom og fritidsarealer ligger i det gamle Montezuma Slott. Skolen som er en to-årig internatskole, har omtrent 200 elever fra rundt 90 forskjellige land.
Historie
Armand Hammer ønsket å åpne en skole for UWC-stiftelsen, og donerte en stor sum av sin private formue til dette formålet. Skolen ble innviet av daværende president i UWC-stiftelsen Prins Charles i 1982. Siden åpningen har omtrent 2500 elever fullført sin videregående utdannelse ved skolen. Det gamle Montezuma slott, som ligger sentralt på skolens område, sto i mange år tomt og forfallent, ble i 2001 totalrenovert og tatt i bruk av skolen.
Opptak
Opptak til skolen er basert på personlig motivasjon og akademiske resultater, uavhengig av etnisk, nasjonal, religiøs eller økonomisk bakgrunn. Elever søker opptak til UWC sine skoler gjennom hvert lands respektive nasjonalkomitéer, som igjen avgjør hvem som får plass. Elevene er mellom 16 – 18 år ved opptak. Praktisk talt alle elever har blitt tildelt stipender og legater for å dekke skolepengene. Disse stipendene og legatene er finansiert av tidligere elver, andre givere, forskjellige nasjonalkomitéer og utdanningstipender fra diverse statlige institusjoner. Den norske nasjonalkomitéen sender hvert år to norske elever til skolen.
Aktiviteter ved skolen
Alle elevene studerer for å få det anerkjente International Baccalaureate Diploma. Dette er et krevende undervisningsprogram på videregående skole nivå, hvor elevene velger seks eller sju fag fra bestemte faggrupper. Skolen legger stor vekt på at elevene skal aktivt delta i diskusjoner og prosjektgrupper som tar for seg internasjonale spørsmål.
Utenom det faglige programmet må elevene også delta i andre samfunnsnyttige aktiviteter. Eleven kan blant annet få avansert utdanning innen førstehjelp og delta i skolens søk og redningslag som deltar i redningsaksjoner etter behov i fjellområdene i det sørvestlige USA. Andre aktiviteter som tilbys er deltakelse i skogbrann forebyggende arbeid, leksehjelp til barn i området og besøkstjeneste til eldre og syke.
UWC's motto
''UWC makes education a force to unite people, nations and cultures for peace and a sustainable future. We educate individuals to take responsibility for shaping a better world.''
Kostolac B kraftverk
Kostolac B kraftverk er et kullkraftverk i Serbia. Det har en installert produksjonskapasitet på 697 MW fordelt på 2 like store blokker / kokere. Operatør er det nasjonale energiselskapet Elektroprivreda Srbije.
Anlegget ble påbegynt 1987 stod ferdig utbygd i 1991. Brenselskilden er brunkull og lignitt.
Hertjov av Hordaland
Hertjov av Hordaland (norrønt Herþjófr) er legendarisk småkonge av Hordaland og Hardanger og som muligens levde i en mytisk norsk forhistorisk tid. Snorre Sturlason nevner ikke Hertjov i Heimskringla og det er fornaldersagaen Gautreks saga som har gitt en litterær uttrykk for denne skikkelsen som kan like gjerne være faktisk historisk som fiktiv.
Kunasjir
Kunasjir (russisk: Кунаши́р, japansk: 国後島 – Kunashiri, fra aino: «svart øy») er den sørligste øya i øygruppen Kurilene i Sakhalin oblast lengst øst i Russland. Øya blir imidlertid også gjort krav på av Japan.
Malin Reitan
Malin Reitan (født 8. august 1995 i Trondheim) er en norsk sanger.
Hertjov av Hordaland
Det har liten hensikt å studere Hertjov som historisk figur da han opptrer som en mindre figur i en heroiske legende, og i henhold til det syn som Peter Andreas Munch fremmet allerede på midten av 1800-tallet eksisterte den historiske legende «kun i og av de virkemidler fra dens litterære form».
Gautreks saga forteller at Hertjov var den ene av tre brødre. De andre to var Geirtjov og Fritjov, småkonger av henholdsvis Oppland og Telemark. Deres far var Huntjov som styrte over Hordaland og som igjen var sønn av Fritjov den djerve og Ingebjørg den fagre. Alle de tre brødrene var «mektige konger og store krigere, men likevel var Hertjov den fremste av dem når det gjaldt klokskap og rådgivning. Han var lenge i hærferd og dette gjorde ham svært navngjeten.»
Olav Groven
Olav Groven (1895–1929) var en spelemann fra Vest-Telemark. Han var sønn av Olav Aasmundsson Gøytil (1865–1947) og Aslaug Rikardsdotter Berge (1863–1946) og en eldre bror av komponisten Eivind Groven. Olav Groven fikk tidlig ry som storspelemann og satte sitt preg på slåtter som Urjen og Huvestaden, men det er visst bare en slått han skal ha laget selv, springaren som går under navnet Olav Grovens Minne. I sjubindsverket Norsk folkemusikk : hardingfeleslåttar er han oppgitt som kilde for 20 slåtter.
Hertjov av Hordaland
Hertjovs funksjon i Gautreks saga er å introdusere helten Starkad, fosterbror av Vikar Haraldsson. Etter å ha angrepet gården til Harald Agdekonge, det vil si konge av Agder. I henhold til sagaen kom Hertjov «uventa om natta med hæren sin mot kong Harald og drepte ham med svik». Han tok Vikar og Starkad til fange og holdt dem som gisler. Hertjov tok også «sønnene til mange rike menn som gisler, og tok også skatt fra hele riket.» Således tok Hertjov makten over også Agder og Sør-Rogaland. Hertjov var øyensynlig en mann som voldte ufred, og sagaen slår fast at «det var mye uro i riket hans».
Malin Reitan
Hun ble først kjent etter å ha vunnet den norske finalen i Melodi Grand Prix Junior 2005. I den europeiske finalen, Junior Eurovision Song Contest 2005 kom hun på en tredjeplass. Hun har gitt ut seks album. Den 8. mai 2006 albumdebuterte hun med Malin på månen, og den 27. november samme år ble oppfølgeren, Malins jul, utgitt. Den 16. april 2008 ga Malin ut sin tredje CD: PANG!. 2. november 2009 ga hun ut sitt senere Spellemannpris-belønnte album Malin og 8. november 2010 gav hun ut albumet Julekonserten sammen med kollega og venninne Celine Helgemo. 1. april 2011 kom Reitan med sitt sjette album, «Paradis».
Olav Groven
Eilev Smedal som forbilde
Han vokste opp på garden Groven i Gøytilsgrend i Tokke kommune, omgitt av folkemusikk i levende tradisjon. Olav fikk seg fele da han var ni år gammel, ble tidlig god spelemann, og fór mye omkring på stevner og kappleiker. Han lærte det han kunne fra spelemennene i bygda, men interesserte seg etter hvert for spelet fra Bø, og la seg etter de store slåtteformene som er typisk for Bøherdingspelet. Det fremste forbildet hans regnes helst for å være Eilev Smedal fra Seljord. Olav hørte ham i 15-årsalderen og ble bergtatt. Senere skrev han til bror Eivind at spelet til Eilev Smedal var det beste han noengang hadde hørt. Fra 1918 og framover deltok Olav på mange kappleiker og fikk plasseringer i tetsjiktet. Til forskjell fra broren Eivind, var han ikke interessert i musikkteori og lærte seg aldri noter. Men Olav var glad i de slåttene som Eivind lagde og brukte dem gjerne.
Hertjov av Hordaland
Senere hevnet Vikar faren sammen med Starkad da han angrep Hertjovs gård ved Ask på Askøy, ikke langt fra dagens Bergen. Hertjov hadde sytti krigere og mange tjenestefolk forskanset bak en festning. «Starkad og Vikar gikk sammen mot kong Hertjof, og ga ham banesår». Tretti mann døde, hevder sagaen, men dog ingen av angriperne. Vikar Haraldsson tok deretter makten over Agder og Jæren foruten Hordaland og Hardanger og det Hertjov hadde eid.
Malin Reitan
I 2008 fylte Reitan sammen med Helgemo Olavshallens største sal i Trondheim fem ganger med sitt juleshow. Det har ingen andre artister, verken norske eller utenlandske, klart verken før eller siden. De har gjentatt konsertene både i 2009 og 2010 hvor det også har vært stor suksess med Olavshallen utsolgt tre ganger. Den 9. oktober 2009 deltok hun i Beat for beat på NRK1. Hun vant Spellemannprisen 2009 i klassen barneplate for albumet Malin. Hun er med dette tidenes yngste spellemannprisvinner. Under samme utdeling var hun med på å dele ut hedersprisen til Jahn Teigen. Reitan har solgt over 130,000 plater totalt og hun har mottatt tilsammen seks gulltrofeer og ett platinatrofé. Alle platene hun har utgitt har oppnådd gulltrofé, i tillegg til MGP junior cd-en fra 2005.
Olav Groven
«I dag spilar me»
Olav drev en tid landhandel på Nesland i Vinje, men var mer kunstner enn handelskar. Han hadde for vane å stenge butikken når andre spelemenn kom innom. Da kunne det komme opp et skilt med følgende tekst: «Bui er stengd. I dag spilar me».
Kunasjir
Geografi
Øya ligger mellom sundene Kunasjir, Catherine, Izmena og Sør-Kuril. Kunasjir er synlig fra den nærliggende japanske øya Hokkaidō og mellom disse ligger Nemurosundet.
Olav Groven
«I dag spilar me»
Den som kanskje tok til seg mest spel fra Olav var den noe yngre Eivind Mo fra Seljord, om man ser bort fra broren Eivind, som satte minnet om den begavede eldre broren høyt. På en CD med Eivind Mo, utgitt på plateselskapet Ta:lik, er det med flere slåtter i tradisjon etter Olav Groven. Jf. https://web.archive.org/web/20070927141642/http://www.talik.no/content/view/40/40/ Olav Grovens minne er spilt inn og utgitt på Lp-plate med Eivind Groven. Jf. Med hardingfele og seljefløyte på gamle og nye vegar (Heilo). Med Olav Groven selv finnes det ikke lydopptak. Rikard Berge (folkekulturgranskeren) ville forevige spelet hans på fonograf, men Olav ville ikke. Han syntes spelet ble forringet.
Kunasjir
Geografi
Øya har et areal på 1490 km², er 123 km lang og 4 til 30 km bred.
Olav Groven
En av de unge døde
Han giftet seg med Margit Hylland i 1922. De fikk tre sønner: Johans, Einar og Magne. Margit døde av blodpropp i 1925, tre måneder etter at den yngste sønnen ble født. Olav og Margit bodde heime på Groven på det tidspunktet, og besteforeldrene tok seg av barna og den syke faren. Etter hvert kom han til å tilbringe mye tid på sanatorium. Olav Groven døde av tæring på Solbakken sanatorium i Heddal i 1929, bare 33 år gammel.
Minnesmerker
Billedhoggeren Knut Skinnarland har laget en vakker statuett av Olav Groven. Den står i dag på Institutt for folkekultur på Rauland som sorterer under Høgskulen i Telemark. Olav Groven er også minnet på et monument ved Eidsborg stavkirke sammen med broren, Eivind Groven.
Kunasjir
Geografi
Kunasjir er formet av fire vulkaner som en gang var forskjellige øyer før de gikk sammen i lavtliggende områder med innsjøer og varme kilder. Alle vulkanene er fortsatt aktive, Tiatia (1819 moh), Smirnov, Mendelejev (Ruasu Dake) og Golovnin).
Øya består av vulkanske og krystallinske bergarter. Klimaet er monsunaktig. Vegetasjonen består hovedsakelig av gran, furu og blandingsløvskog med lian og kurilsk bambuskratt. Fjellene er dekket av bjørk og sibirsk dvergfuru, urter eller bart fjell.
Det ble funnet trekjerner av hundreårgamle eiker (Quercus crispula) i juli 2001 på Kunasjir.
Hovednæringen på øya er fiske og fiskeindustri. Øya har en havn ved Juzjno-Kurilsk, det administrative senteret i Juzjno-Kurilskij-distriktet og er den største bosetningen på øya. Administrativt hører øya til Sakhalin oblast.
Historie
I 1789 var Kunasjiri åstedet for Menasji-Kunasjir-opprøret der ainofolket gjorde opprør mot japanske handelsfolk og kolonister.
Den russiske sjømannen Vasilij Golovnin prøvde å kartlegge og utforske øya i 1819, men ble arrestert av japanske styresmakter og satt to år i fengsel.
Anton Fredrik Klaveness (1874–1958)
Anton Fredrik Klaveness (født 29. april 1874 i Sandefjord, død 5. november 1958) var en norsk skipsreder.
Han gikk inn i familierederiet A. F. Klaveness i 1898, der han etterfulgte sin far Anton Fredrik Klaveness (1839–1904) som direktør. Navnet ble da skiftet til A. F. Klaveness & Co. AS.
Familierederiet var grunnlagt i Sandefjord allerede i 1799 under navnet Klaveness & Co. AS, basert på seilskuter. Den nye rederen begynte overgangen fra seil til damp. Etterhvert disponerte rederiet en rekke dampskip som DS «Storstad», DS «Seierstad» og DS «Stiklestad». Rederiet ble etter hvert et betydelig dampskipsrederi etter norsk målestokk. I 1907 ble hovedkontoret flyttet til Lysaker i Bærum. Selskapet ble omdannet til aksjeselskap i 1916.
I 1918 tok han initiativ til stiftelsen av Filharmonisk Selskap og ga betydelige gavebeløp for driften. Ordfører i Filharmonisk Selskaps Orkesters representantskap 1919–1929.
Han innstiftet flere legater for kunstnere. Sønnene Anton Fredrik Klaveness (1903–1981) og Dag Klaveness (1913–1986) stiftet Anton og Therese Klaveness reise- og studiestipendium i deres navn.
Leopold von Schroeder
Leopold Alexander von Schroeder (født i Dorpat i Tsarrussland, død 8. februar 1920 i Wien) var en tysk indolog. Han var russisk statsråd, professor i indologi ved universitetet i Innsbruck i 1896 og var fra 1899 ved universitetet i Wien. Han oversatte blant annet Bhagavadgita fra sanskrit til tysk.
Anton Fredrik Klaveness (1874–1958)
Klaveness kjøpte i 1920 Lysebu i Voksenkollen og utviklet stedet med Magnus Poulsson som arkitekt. I 1946 solgte han eiendommen til svært generøse betingelser til Fondet for dansk-norsk samarbeid.etter en innsamling til en norsk nasjonalgave til Danmark som takk for Danskehjelpen med matvarer under andre verdenskrig.
Klaveness ble kommandør av St. Olavs Orden i 1952.
Leopold von Schroeder
Bakgrunn
Leopold Alexander von Schroeder var sønn av pedagogen Julius von Schroeder (1808-1888) og hans hustru Marie, født von Schrenck. Han studerte ved universitetene i Dorpat, Jena og Tübingen.
Akademisk virke
Fra 1882 var Leopold von Schroeder dosent i indologi ved Universitetet i Dorpat, der han tidligere hadde vært student under Leo Meyer. Han ble i 1896 ordentlig professor i Innsbruck og arbeidet fra 1899 i Wien. Blant hans studenter i Wien var Bernhard Geiger.
Leopold von Schroeder beundret komponisten Richard Wagner og deltok selv aktivt i teaterlivet i Wien. Han var også en god venn med Wagners svigersønn Houston Stewart Chamberlain og hørte hjemme i den vitalistiske, wagnerianske tradisjon. Han var en av de få som beskjeftiget seg vitenskapelig med tematikken rundt gralsfortellingen bog ville avdekke deres røtter.
Han skrev et sammenfattende verk som samtidens idéer om arierne i Arische Religion (1914/1916). Det var planlagt å utkomme i tre bind, men von Schroeder rakk aldri å ferdigstille det siste. Tanken med tredelingen var at hvert bind skulle behandle hver sin «rot» (hvert sitt aspekt) av den ariske religion. tt han valgte å tale om tre røtter skyldtes at han ville skape en syntese av tre forskjellige forskertradsjioner: den evolusjonistiske antropologi, den indoeuropeiske filologien og teorien om en urmonoteisme. Det tredje bindte av Arische Religion, som ikke ble ferdig, var tenkt å behandle animistiske ritualer hos urindoeuropeerne.
Han trodde at Wagners mytiskt verdensanskuelse ikke blott var et idiosynkront sammenkok, men at den hadde urgamle røtter i fornarisk religion. I Mysterium und Mimus im Rigveda (1908) og Die Vollendung des arsichen Mysteriums in Bayreuth (1911) forsøkte von Schroeder å bevise dette.
Blant hans større arbeider er Die normale Unterscheidung der Redeteile im griechischen und lateinischen (1874), Pythagoras und die Inder (1884), Indiens Literatur und Cultur (1887), Die hochzeitsgebräuche der esthen (1888), Wörte der Wahrheit (oversettelse av den buddhistiske ordssamlingen Dhammapada, 1892), Mangoblüten (en samling indiske sanger og ordpråk, 1892), Mysterium und Mimus (1908) og Arische religion (I, 1914, II 1916). Viktige var Schröders utgivelser av de begge Yajurveda-tekstene Maitrayani-Samhita (1881-1886) og Kathakam (1900-10). Hans sammenlignende mytologiske arbeider Griechische Götter und Heroen (1887) og Herakles und Indra (i Wienakademiets Denkschriften 1914) og annet følger en også for samtiden noe foreldret metode.
Rekyl
Rekyl er i dagligtale oppfattet som den tilbakevirkende bevegelsesmengden (kraft ganger tid, SI-enhet newtonsekund) fra et våpen som avfyres.
GIF
GIF (Graphics Interchange Format) er et 8-bit-per-piksel bitmap-billedformat som brukes for å lagre bilder. Formatet bruker en palett med opptil 256 forskjellige farger fra 24-bit RGB-fargerommet. Formatet ble introdusert av CompuServe i 1987 og har siden blitt brukt i stor utstrekning på World Wide Web på grunn av at formatet er vidt støttet og er lett å porte. Formatet støtter også animasjon og tillater dessuten separate paletter på 256 farger for hvert bilde.
Rekyl
I mer presise fysiske lover, grunnet bevaring av bevegelsesmengde, er den tilbakevirkende kraften fra et våpen lik kraften (i motsatt retning) til prosjektilet og kruttgassene. Integrert over tiden kraften virker vil man da få bevegelsesmengden.
Rekylen er blant annet avhenging av kulens masse og hastighet, samt kruttgassens masse, hastighet og retning.
GIF
Et GIF-bilde bruker tapsfri komprimering slik at filstørrelsen til et bilde kan reduseres uten å endre den visuelle kvaliteten, så lenge bildet kan vises med maksimalt 256 farger. Denne begrensningen gjør GIF-formatet upassende for fargefotografier (som sees stort sett i JPEG-formatet) og andre bilder med kontinuerlige farger. Formatet er passende for enkle bilder som grafikk eller logoer.
Mange programmerere ble overrasket da kompresjonsalgoritmen som brukes av GIF var patentert av Unisys, og at de måtte betale for å lage programmer som genererte GIF filer. Ønsket om et lignende format med færre lovlige begrensninger (og færre tekniske begrensninger som antall farger) førte til utviklingen av PNG (Portable Network Graphics) standard.
Software Freedom Law Center hadde slått fast at siden 1. oktober 2006 er det ingen betydelige patentkrav ved bruk av GIF formatet.
Selv om den originale GIF og tilhørende patenter hadde gått ut, ble PNG fremdeles regnet som et teknisk overlegent alternativ og har blitt det tredje mest brukte bildeformatet på nettet.
Joseph Héliodore Sagesse Vertu Garcin de Tassy
Joseph Héliodore Sagesse Vertu Garcin de Tassy (født 25. januar 1797 i Marseille, død 2. september 1878 samme sted) var en fransk orientalist.
Nicola Tesla A kraftverk
Nicola Tesla A kraftverk er et kullkraftverk i Obrenovac i Serbia, ved elva Sava. Det har en installert produksjonskapasitet på 1502 MW fordelt på 6 omtrent like store blokker / kokere. Operatør er det nasjonale energiselskapet Elektroprivreda Srbije.
Anlegget ble påbegynt 1970 stod ferdig utbygd i 1979. Brenselskilden er brunkull og lignitt.
Audio Interchange File Format
Audio Interchange File Format (AIFF) er et filformat for lyd. Det var opprinnelig et Mac-format utviklet av Apple. AIFF er et ukomprimert format i motsetning til det beslektede AIFC (eller AIFF-C) som lagrer lyd komprimert. AIFF benyttes som lagringsformat i professonell lydproduksjon som for eksempel i ProTools.
Det sveitsiske postvesen
Det sveitsiske postvesen (fransk:La Poste Suisse, italiensk:La Posta Svizzera, tysk:Die Schweizerische Post, retoromansk:La Posta Svizra) er den nasjonale posttjenesten i Sveits og ble grunnlagt i 1849. Selskapet er statseid og er landets nest største arbeidsgiver.
Lee Child
Child studerte juss i Sheffield. Etter eksamen begynte han å arbeide i fjernsyns-produksjon. Han var i nesten tyve år ansatt i Granada Television og jobbet blant annet med tv-serier som Brideshead Revisited, Jewel in the Crown, Prime Suspect og Cracker. Da han mistet jobben på grunn av en omorganisering, bestemte han seg for å forsøke seg som forfatter.
I 1997 debuterte Child med thrilleren Killing Floor, den første i en serie med den tidligere militærpoliti-mannen Jack Reacher i hovedrollen. Childs senere bøker følger Reacher på hans vandringer i USA. Child har mottatt en rekke priser for sitt forfatterskap. I 2013 ble han belønnet med britiske Crime Writers' Associations høyeste utmerkelse, The Diamond Dagger for et kriminallitterært forfatterskap av særlig høy kvalitet.
Child ble i 2019 utnevnt til kommandør av Order of the British Empire (CBE) for sin innsats for litteraturen.
Pais
Pais er en blå vindrue som hovedsakelig er dyrket fram i Sør-Amerika. De fleste vinstokkene dyrkes i Chile og Mexico. Den antas å være importert til denne regionen av de spanske conquistadorene på 1500-tallet.
I Chile er druen spesielt utbredt i de sørlige områder Maule og Bio-Bio. Viner lagd av pais har tradisjonelt vært ansett som middelmådige viner, men i 2010-årene satset vinbøndene mer på denne druen, og økte salget.
Druen har like egenskaper med druen mission eller druen criolla, som den heter i Argentina. Den kalles også Negra Peruana.
DNN Industrier
DNN Industrier AS er et norsk industriselskap som eier og driver vannkraftverk. DNN er blant annet deleier i Tysso II kraftverk.
Ans Schut
Johanna «Ans» Schut (født 26. november 1944 i Apeldoorn) er en nederlandsk tidligere skøyteløper.
Den Islandske Frimurerorden
Den Islandske Frimurerorden har pr 2009 ca. 3 000 medlemmer fordelt på Landslogen i Reykjavik, én Stewardsloge av 1. Orden, fire St. Andreasloger og én St. Andreas instruksjonsloge samt 13 St. Johannesloger og fem St. Johannes instruksjonsloger.
Ans Schut
Høydepunktet i karrieren var gullmedaljen på 3,000 meter i OL 1968 i Grenoble.
Ellers har Schut to medaljer fra allround-VM: sølv i 1968 og bronse i 1969. I 1969 satte hun tre verdensrekorder i løpet av en helg i Inzell: på 1,500 m med 2.18,5, 3,000 m med 4.50,3 og sammenlagt med poengsummen 185.500.
DNN Industrier
DNN Industrier AS eies av Tinfos Jernverk.
Livmorkreft
Livmorkreft rammer hvert år rundt 600 kvinner i Norge. Sykdommen er den femte mest vanlige kreftformen blant kvinner. Kvinner under 45 år rammes sjelden.
Langvarig påvirkning av det kvinnelige kjønnshormonet østrogen kan øke risikoen for livmorkreft. Moderne østrogenbehandling mot plager i overgangsalderen gis derfor i kombinasjon med hormonet progesteron. Progesteron motvirker østrogen og beskytter slimhinnen i livmoren mot kreftutvikling. Høyt blodtrykk, overvekt og diabetes gir også økt risiko for livmorkreft.
Symptomer på livmorkreft
De vanligste symptomene er:
Forekomst
Risikoen for livmorkreft øker med alderen. De fleste kvinner som rammes, er over 60 år. Hos mange oppdages sykdommen tidlig. Det gir gode muligheter for helbredelse. I 2005 var det 666 kvinner som fikk livmorkreft i Norge (Kreftregisteret)
Arvelig tykktarmskreft nedarves etter et autosomalt dominant arvemønster. Det vil si at barn av en person med påvist genfeil har 50% risiko for å arve sykdomsgenet, og 50% sjanse for ikke å arve det. I alle familier med flere syke med tykktarm/livmorkreft, er det viktig å sette opp en nøyaktig familiehistorie. Dersom det foreligger en genfeil som gir økt fare for tykktarmskreft, vil det hos kvinner også være høy risiko for å utvikle kreft i livmoren. Les mer: arvelig kreft
Behandling av livmorkreft
Den vanligste behandlingsformen er operasjon. Både livmoren, eggstokkene og egglederne fjernes. En slik operasjon kalles total hysterektomi og dobbeltsidig salpingo-oforektomi. Ofte fjernes også lymfekjertler i bekkenet.
Etter operasjonen blir den fjernede livmoren undersøkt. Hvis denne undersøkelsen viser at du tilhører en lavrisikogruppe, vil man vanligvis ikke ha behov for mer behandling.
Dersom kreftcellene er mer aggressive, eller svulsten har vokst mer enn halvveis inn i livmorveggen, tilhører man høyrisikogruppen. Det samme gjelder hvis sykdommen har spredt seg utenfor livmoren. Kvinner i denne gruppen vil som oftest bli tilbudt strålebehandling etter operasjonen.
Strålebehandling kan drepe de kreftceller som eventuelt måtte være igjen etter en operasjon. Dette reduserer faren for tilbakefall. Strålingen gis enten utenfra mot bekkenregionen eller innvendig via skjeden.
Hormonbehandling er vanlig dersom sykdommen har spredt seg eller dukker opp igjen. Mens det kvinnelige kjønnshormonet østrogen kan stimulere kreftsvulsten, kan hormonet progesteron i enkelte tilfeller hemme sykdommen.
Cellegift, eller kjemoterapi, er mindre vanlig i behandling av livmorkreft.
Kroatias flagg
Kroatias flagg består av tre like brede horisontale striper i rødt, hvitt og blått. Midt på flagget er Kroatias riksvåpen. Riksvåpenet i midten gjør det mulig å skille Kroatias trikolor fra Nederlands, de to flaggene er ellers identiske.
Den røde, hvite og blå trikoloren har vært brukt som Kroatias flagg siden 1848. Fargene forklares ofte som de panslaviske, men er hentet fra våpenskjoldene til de sentrale kroatiske områdene. Kroatias våpen er rødt og hvitt, mens blått er bakgrunnsfargen i Dalmatias og Slavonias våpen. I sistnevnte våpenmerke forekommer også rødt og hvitt. Kombinasjonen av nettopp disse områdenes farger henger sammen med at Kroatia på 1800-tallet gikk under betegnelsen det treente Kongedømmet Kroatia, Slavonia og Dalmatia. Flagget ble gjort offisielt da Kroatia vant selvstendighet etter det habsburgske rikets sammenbrudd etter den første verdenskrig. Bruken av flagget ble kortvarig da landet gikk inn i union med nabolandene, først som del av Kongedømmet av Serbere, kroater og slovenere (1918–1929), fra 1929 under navnet Kongedømmet Jugoslavia. Den første tiden, som var preget av sentralisme, var den kroatiske trikoloren ikke offisielt anerkjent, men i 1938 endret dette seg da Kroatia ble gjort til eget banat. Bruken av flagget fortsatte under den nominelt uavhengige kroatiske staten under ledelse av Ustasja-partiet, men flagget fikk, i tillegg til det tradisjonelle kroatiske sjakkrutemønstrede riksvåpenet, også Ustasjas partimerke i kantonen. Dette besto av bokstaven U omgitt av et flettemønster hentet fra kroatisk arkitektur og ansett for å være et typisk kroatisk mønster. Etter den andre verdenskrig, da kommunistene tok over makten og Kroatia ble en av delstatene i det føderale Jugoslavia, ble den kroatiske trikoloren offisielt benyttet med den jugoslaviske gulkantede røde stjerne i midten. Dette flagget ble ført fram til året før Kroatia vant selvstendighet. I juni 1990, kort tid etter det første flerpartivalget, ble stjernen tatt ut og erstattet med det enkle kroatiske våpenskjoldet.
21. desember 1990 ble det nåværende flagget vedtatt. Den offisielle datoen for flaggets introduksjon var dermed omtrent ti måneder før Kroatia erklærte sin uavhengighet fra Jugoslavia. Trikoloren er den samme som tidligere, men våpenskjoldet i midten er forandret, da slik at det over selve skjoldet er innsatt en "krone" bestående av fem våpenskjold for det gamle Kroatia, Dubrovnik, Dalmatia, Istria og Slavonia.
Til bruk på land er Kroatias trikolor i størrelsesforholdet 1:2. Det benyttes som sådan både som nasjonalflagg og statsflagg. Til sjøs, som handelsflagg og statsflagg, er trikoloren kortere, i forholdet 2:3. Orlogsflagget er basert på nasjonalflagget i størrelsen 2:3, men har to korslagte gule anker bak riksvåpenet.
Skanfil
Skanfil Auksjoner AS er et av Norges største auksjonshus. Hovedkontoret er i Haugesund, med avdelinger i Oslo, Bergen, Sarpsborg og Trondheim, samt Århus, Fredensborg og København i Danmark. Selskapet har i hovedsak storauksjoner hver tredje måned med ting til de aller fleste samlerområder. Hovedområdet er frimerker, men de har i de senere år hatt en oppgang i omsetningen av mynter og sedler, samt diverse andre samleområder.
Selskapet ble etablert i 1976 av Magne Hogneland. Auksjonsvirksomheten ble i 1985 skilt ut i et eget datterselskap, Skanfil Auksjoner AS.
Av kjente objekter som er solgt gjennom Skanfil er 39-blokka av Norges første frimerke, som gikk for nær 4,5 millioner kroner i 2001.
I 2013 var Skanfil Auksjoner AS salgssted for den dyreste seddel omsatt på offentlig auksjon i Norge, en 500 Gulden 1816 fra Østerrike.
28. januar
28. januar er den 28. dagen i året. Det er 337 dager igjen av året (338 i skuddår).
Fødsler
Se flere som er født 28. januar i Kategori:Fødsler 28. januar.
Dødsfall
Se flere som døde 28. januar i Kategori:Dødsfall 28. januar.
Nicola Tesla B kraftverk
Nicola Tesla B kraftverk er et kullkraftverk i Obrenovac i Serbia, ved elva Sava. Det har en installert produksjonskapasitet på 1240 MW fordelt på 2 nøyaktig like store blokker / kokere. Operatør er det nasjonale energiselskapet Elektroprivreda Srbije.
Anlegget ble påbegynt 1980 stod ferdig utbygd i 1985. Brenselskilden er brunkull og lignitt.
Sigurd Børsting
Sigurd Børsting (født 12. oktober 1934) er en norsk lege og spesialist i barnesykdommer. Han tok medisinsk embetseksamen i 1963 og arbeidet ved Fylkessykehuset i Kristiansund og Haukeland sykehus til 1972, da han ble spesialist i barnesykdommer. Fra 1973 til 2004 arbeidet han som spesialist i barnesykdommer ved Innherred sykehus i Levanger. 17 av disse årene var han avdelingsoverlege.
Autokefal biskop
En autokefal biskop (fra gresk, «eget (over-)hode») er en biskop (eller erkebiskop) som ikke er tilknyttet en større kirke eller er tilknyttet en mindre kirkejurisdiksjon. Uttrykket brukes nesten utelukkende om biskoper som innehar en gyldig apostolisk suksesjon. Normalt leder en slik biskop sin egen kirke; de fleste av disse kirkene ligger teologisk og liturgisk nær enten Den ortodokse kirke eller Den katolske kirke. En slik bispeordinasjon vil – dersom suksejonen er gyldig – regnes som gyldig men irregulær av f.eks. Den romersk-katolske kirke.
I antikken var alle biskoper selvstendige, i prinsipp er dette fortsatt ortodoks kirkelære, selv om politiske omstendigheter innen Romerriket førte til større sammenslutninger som erkebispedømmer, metropolitanseter og patriarkater. Disse har en mer sivilrettslig status som ikke influerer på den enkelte biskops status som hyrde innen sitt eget geografiske område. I antikken samarbeidet biskoper, erkebiskoper, metropolitter og patriarker gjennom lokalsynoder og økumeniske konsiler.
Ängelholm kommune
Ängelholm kommune er en kommune i Skåne län i landskapet Skåne i Sverige. Kommunens administrasjonssenter ligger i Ängelholm.
Tettsteder
Ängelsholm kommune har ti tettsteder. I tabellen oppgis antall innbyggere per 31. desember 2010.
Noter:
Eli Sollied Øveraas
Eli Sollied Øveraas (født 15. august 1949, død 15. november 2020) var en norsk lærer og politiker (Sp). Hun var innvalgt på Stortinget fra Møre og Romsdal 1993–1997 og 2001–2009 og var 2. vararepresentant 1997–2001.
Øveraas hadde realskoleeksamen fra 1966, deleksamen til examen artium fra 1968, og diverse kurs om skole og undervisning 1971–1993. Hun var konstituert lærer ved Svorta skule i Ørskog 1971–1974 og vikarlærer i Vestnes 1974–1993.
Fylkesvei 5162
Fylkesveg 5162 går mellom Bontveit og Kaland i Bergen kommune.
Frem til 2019 hadde veien betegnelsen fylkesvei 165 (Hordaland).
Franz Brunner
Franz Brunner (født 21. mars 1913, død 22. desember 1991) var en østerriksk håndballspiller som deltok i de olympiske leker 1936 i Berlin.
Brunner vant en olympisk sølvmedalje i håndball under OL 1936 i Berlin. Han var med på det østerrikske laget som kom på andreplass i håndballturneringen bak Tyskland. Det var første gang som håndball var olympisk sport. Seks lag deltok i turneringen som ble avviklet i perioden 6. og 14. august. Østerrike vant fire av fem kamper, i finalerunden som besto av fire lag, beseiret de Sveits med 11-6 og Ungarn med 11-7 og tapte kampen mot Tyskland med 6-10. Brunner spilte to kamper i OL-turneringen.
Bruspulver
Bruspulver er en blanding av natron, en fast syre som sitronsyre eller askorbinsyre. For ikke å smake heslig tilsettes også gjerne smakstilsetninger og søtningsstoff som druesukker og/eller vanlig rørsukker. Innholdet av syre og bikarbonat er slik at det utvikles CO2, kullsyre, ved kontakt med vann.
Det oppleves som et søtt eller syrlig pulver som bruser i munnen. Kommer ofte innpakket i rør som skal holde virkestoffene tørre.